《观上林垍器》
宋代·谢景初

作灶长如丘，取土深於堑。
踏轮飞为模，覆灰色乃绀。
力疲手足病，欲憩不敢暂。
发窑火以坚，百栽一二占。
里中售高贾，门合渐收敛。
持归示北人，难得曾冈念。
几用或弃朴，争乞宁有厌。
鄙事圣犹能，今予乃亲觇。

作者简介：（1020—1084）杭州富阳人，字师厚，号今是翁。谢绛子。仁宗庆历六年进士。知余姚县，禁民私煮盐，以增课税；又筑海塘以御潮。历通判秀、汾、唐、海诸州，迁湖北转运判官，成都府提刑。神宗熙宁初，上疏反对青苗、免役等法，遭劾免。博学能文，尤长于诗。有《宛陵集》。